Wu Lien-teh

Wu Lien-teh (čín. 伍連德; rod. Ngoh Lean-Tuck, dosl. „Päť jednotných ctností“, iný zápis: Gnoh Lean-Tuck; * 10. marec 1879 – † 21. január 1960) bol čínsky lekár.

Život 
Narodil sa ako štvrtý syn v rodine zlatníka Ng Khee-Hoka, ktorý bol po príchode do britskej kolónie Úžinové osady (Straits Settlements) známy ako Ng Chin-Pak (1832 – 1916) a jeho manželky Lam Choy-Fan (1844 – 1908). Po absolvovaní štúdia medicíny na Cambridgeskej univerzite nakrátko pracoval v Inštitúte pre medicínsky výskum v Kuala Lumpur a následne si založil vlastnú lekársku prax v George Towne v Pinangu.

Wu sa významne angažoval v hnutí proti ópiu, ktoré začiatkom 20. storočia sužovalo obyvateľstvo Úžinových osád a západnej Malajzie v Britmi kolonizovanej juhovýchodnej Ázii. Objavil pôvod pľúcneho moru (ochorenie spôsobované baktériou Yersinia pestis) a prijal preventívne epidemiologické opatrenia na zabránenie šírenia tohto ochorenia počas jeho epidémie v severočínskych provinciách v rokoch 1910 – 1911.

Referencie

Literatúra 
 Wu Lien-teh. Plague Fighter : the autobiography of a modern Chinese physician. Cambridge : W. Heffer & Sons Ltd., 1959, s. 149.
 https://www.ncbi.nlm.nih.gov/pmc/articles/PMC4291938/
 https://www.ncbi.nlm.nih.gov/pmc/articles/PMC4791421/

Lekári